Kimble
"Kimblen" suomalainen luoja on porilainen Aarne Heljakka, jonka perheeseen amerikansukulaiset antoivat "Trouble"-lautapelin 1960-luvun keskivaiheilla. "Troublen" olivat kehittäneet vuosikymmenen alulla Kohnerin veljekset ja Al Stubbmann. Vuonna 1967 Heljakka keksi hakea lisenssiä pelin suomalaiseen julkaisuun ja perusti peliä valmistamaan Nelostuote Ky:n (nykyään Tactic Games). "Troublen" suomalaisversion nimeksi Heljakka valitsi "Kimblen" tuolloin televisiossa pyörineen suositun "Takaa-ajettu"-televisiosarjan päähenkilön, Richard Kimblen, mukaan.
Kimberliitti
Suomen ensimmäisen kimberliittiesiintymän löysi Malmikaivos
Oy Kaavilta Pohjois-Savosta vuonna 1964. Maamme kimberliittiesiintymät sijaitsevat Karjalan kratonin länsireunalla,
Itä- ja Pohjois-Suomessa. Kimberliittiä on löydetty Kaavi-Kuopion, Kuhmon ja Kuusamon
alueilta. Samaan kilpialueeseen kuuluvat Venäjän Karjala, Kuolan niemimaa ja Arkangel.